title: Fridas d'Albarracín
text: Fridas d'Albarracín (Frías de Albarracín en castellano) ye un municipio d'a provincia de Teruel, situato en a comarca d'a Sierra d'Albarrazín. A suya población ye de 164 habitants (2004), en una superficie de 50,70 km², con una densidat de 3,23 hab/km².
  
  Cheografía 
  O termin y lo lugar son situatos en os Monts Universals, en una zona con muelas calsinosas y poljes karsticos que s'estendilla tamién por os termins de Guadalaviar y Villar d'el Cobo.
  
  O lugar ye situato a lo sud d'a Muela de Fridas en contacto con una depresión plana. Ixa depresión plana costituye con atras depresions a lo norte d'a Muela a Val de Fridas, val que ye a parte alta d'a cuenca d'o río de la Fuent del Berro. En tota a Val de Fridas bi ha uns barrancos que circulan a lo norte y sud d'a Muela de Fridas y no tienen prou capacidat erosiva como pa haber formato ixa val, evidenciando que a Val de Fridas ye un polje d'orichen karstico.
  
  A lo norueste d'a Muela de Fridas ye o lugar de Casas de Fridas.
  
  O naixedero d'o río Tacho no ye en o termin de Fridas, car o termin d'Albarrazín se prolonga arredol, pero ye prou a mán, a 11 km d'o lugar.
  
  Mugas 
  O termin de Fridas d'Albarracín no muga que con Albarrazín, y ye repitiau por una estreita faixa de terreno d'o termin d'Albarrazín quelo desepara d'os termins de Villar d'el Cobo, Tramacastiella, Calomart y Moscardón. A lo sud de Fridas d'Albarracín se troba un extenso apéndiz d'o termin d'Albarrazín correspondient a lo naixedero d'o río Tacho y a Val de Cabriuel.
  
  Toponimia 
  En un texto de 1340 s'escribiba Fridas, seguntes a fonetica aragonesa que conserva a sonora intervocalica que pierde o castellano. Dimpués de castellanizar-se estió Frías dica 1910, y Frías de Albarracín dende 1920.
  
  A man de Fridas, pero en o termin municipal d'Albarrazín ye a fuente del Buey, que en 1340 s'escribiba Fuent del Buey y yera d'os monches de Piedra. Tamién en termin d'Albarrazín, pero entre los nuclios de Fridas y Calomart ye a Fuent del Berro, que en 1340 s'escribiba Fuent del Vero, y yo on naxe o río de la Fuent del Berro.
  
  Bi ha un balset que se clama balsa el alchiver y que puet estar relazionata con l'aragonés "alchub", (que yera alchip en aragonés tergüelán) con lo sufixo deminutivo -et.
  
  Demografía
  
  Administración
  
  Reparto de concellers
  
  Molimentos y lugars d'intrés 
  Entre os edificios y molimentos de Fridas bi ha que destacar a Ilesia de l'Asumpción Nuestra Sinyora de Fridas d'Albarracín, a Ermita d'a Immaculata, y bella casa en o suyo nuclio urbano con escudos nobiliarios.
  
  Fiestas 
  Os Mayos, nueit d'o 30 d'octubre.
  Sant Roque (patronals), 15-17 d'agosto, mientres as suyas fiestas patronals se face un campionato de morra, un chuego antigo y popular por bells lugars d'a provincia de Teruel.
  
  Referencias
  
  Vinclos externos 
    Pachina web municipal de Fridas d'Albarracínoficial.
  Lexico de Fridas.